- Դժվարանում եմ ասել` անցնցում կլինի, եթե ֆորս մաժոր չլինի: Եվ չեմ կարող բացառել, որ իշխանության մեջ կարող է որևէ խումբ լինել, որը միանշանակ դեմ կլինի, դա բացառված չէ: Հասկացողը կհասկանա` ինչ է կատարվում: Մեզ մոտ այս պարագայում ուղղակի իշխանության վերաբաժանում է լինում մտերիմների միջև: Մի երկու ըմբոստացողի կհեռացնեն, մի երկու խելոք կբերեն, բայց էությունը կմնա նույնը: Ես առաջարկում էի՝ հիմնե՛ք չորրորդ հանրապետություն, առանց վախենալու, ինչպես ժամանակին արեց գեներալ դը Գոլը՝ ասելով՝ մեռավ չորրորդ հանրապետությունը, կեցցե՜ հինգերորդը: Բայց մեզ մոտ դա չեն անում, ինչը նշանակում է, որ իսթեբլիշմենթը բավարարված է ներկա վիճակի պահպանումով, դրա համար էլ մենք ստաբիլ չենք զարգանում, և կայուն վիճակ է, կայունությունը ճահիճ է: